“Ons het en sal aanhou om saam met die ondersoekbeamptes te werk sodat die volle feite aan die lig kan kom,” het Naidoo gesê. “Ons bly by ons standpunt dat ons goedkeuring gehad het om die vliegtuig te land en sal weer kommentaar lewer as die ondersoek afgehandel is.” Die familie het vroeër die week gesê hulle was nie direk by die reëlings van die landing betrokke nie, maar is deur die Indiese Hoë Kommissie verseker dat alle rëelings in plek was.
Intussen is die Guptas se nagenoeg 200 gaste wat die troue bygewoon vir sowat ses ure op die OR Tambo-lughawe vertraag toe hulle Vrydag teruggekeer het Indië toe.
“Kragtens die regering se toewyding om seker te maak dat alle immigrasiewette toegepas word, het ons by die vertrekpunt 207 passasiers en 12 bemanningslede se inligting en dokumentasie verwerk. Hiermee is verseker dat die inligting ooreenstem met die inligting wat verkry is met die landing by die Waterkloof-lugmagbasis,” het Mamoepa gesê.
Gebruik ’n bottergesmeerde mes om die toffie in vierkante te sny. Verkoel 1 uur en verwyder uit die pan.